b'\n_START_ARTICLE_\nOakley (yritys)\n_START_PARAGRAPH_\nOakley on yhdysvaltalainen l\xc3\xa4hinn\xc3\xa4 valmistamistaan aurinkolaseistaan tunnettu yritys. Yritys kuitenkin valmistaa muun muassa my\xc3\xb6s kelloja, vaatteita, laukkuja, kenki\xc3\xa4 sek\xc3\xa4 silm\xc3\xa4laseja. Yrityksen p\xc3\xa4\xc3\xa4konttori sijaitsee Kaliforniassa. 21. hein\xc3\xa4kuuta 2007 Italialainen Luxottica ilmoitti suunnitelmasta fuusioitua Oakleyn kanssa.  Sopimuksen arvoksi on ilmoitettu 2,1 miljardia dollaria ja se saatettiin _NEWLINE_loppuun vuoden 2007 aikana. Luxottican merkkej\xc3\xa4 ovat mm. Ray-Ban, Persol ja Vogue. _NEWLINE_Oakleyn tunnusmerkkin\xc3\xa4 on lasien sankoihin sijoitettu \'O\'-logo. Vaatteissaan ja joissakin muissa tarvikkeissa Oakley k\xc3\xa4ytt\xc3\xa4\xc3\xa4 p\xc3\xa4\xc3\xa4kallologoa. Muotitietoisille suunnatuissa malleissa, kuten Gascan, on \'tavanomaisesta O\'-logosta muokattu kulmikkaampi versio. Oakleyn tuotteiden muotoilu on futuristinen. _NEWLINE_Kuten monet merkkituotteet, my\xc3\xb6s Oakley k\xc3\xa4rsii v\xc3\xa4\xc3\xa4renn\xc3\xb6ksist\xc3\xa4, joista k\xc3\xa4ytet\xc3\xa4\xc3\xa4n toisinaan nimityst\xc3\xa4 "Foakleys"._NEWLINE_Oakleyn p\xc3\xa4\xc3\xa4johtajana toimii Jim Jannard ja h\xc3\xa4n omistaa noin 68\xc2\xa0% yhti\xc3\xb6n osakkeista. Jannard oletettavasti nimesi yrityksen Englanninsetterins\xc3\xa4 Oakleyn mukaan.\n_START_SECTION_\nHistoria\n_START_PARAGRAPH_\nJim Jannard perusti Oakleyn vuonna 1975. Alussa yritys myi motocross-py\xc3\xb6riss\xc3\xa4 k\xc3\xa4ytett\xc3\xa4vi\xc3\xa4 k\xc3\xa4densijoja. Vuonna 1980 Oakley valmisti ensimm\xc3\xa4iset aurinkolasinsa ja antoi mallille nimen O-Frame. 1984 Oakley toi markkinoille mallin Factory Pilot, jossa oli muovilinssit ja jota k\xc3\xa4ytti muun muassa Ranskan ymp\xc3\xa4riajon voittaja Greg LeMond. Pian t\xc3\xa4m\xc3\xa4n j\xc3\xa4lkeen Oakley laajensi valikoimaansa ja toi markkinoille Blades, Razor Blades, Frogskins sek\xc3\xa4 Mumbos -mallit.'